Viborger Samler, 1842-08-22
Aalborg, den 19de Aug. Som tidligere berettet, havde den herværende Dampskibsbestyrelse indbudt Communalbestyrelserne i de øvrige ved Liimfjorden beliggende Stæder til ved Committerede at deeltage i et Møde i Thisted, for at ventilere om de hensigtsmæssigste Skridt til Estableringen af den længe attraaede Dampskibscommunication paa Liimfjorden. Dette Møde afholdtes i Thisted den 16de De, og bivaanedes af Committerede fra Løgstøer (Herredsfoged, Seer. Svanenschjold og Kjøbmændene P. Lunde og Chr. Fischer, fra Viborg (Kjøbmand S. Buchwaldt), fra Holstebro (Amtsforv., Justitsr. Schjerbeck og Viceconsul P. H. Rygaard), fra Lemvig (Toldinspecteur, Ritmester Trojel og Apotheker Gros), fra Nykjøbing (Kjøbmændene N. Ettrup, J. B. Steenberg, og A. S. Sørensen og fra den herværende Dampskibsbestyrelse (Wulff, Bruun og Ree), der forenede sig til et Fælleds møde med Communalbestyrelsen i Thisted. Fra Nibe og Skive havde Jngen givet personlig Møde, hvorimod Communalbestyrelserne paa disse 2de Steder ved fremlagte Skrivelser, havde tilbudt deres bedste Medvirkning til Foretagendets Fremme. Desuden havde indfundet sig en Deel af Byens Jndvaanere og Proprietairer og Præster fra Omegnen saa at den talrige Forsamling allerede har Vidne om den Jnteresse, hvormed man fra alle Sider imodekom dette almeenvigtige Anliggende. Ved dette præparative Møde lod sig naturligviis intet bestemme med Hensyn til det Dampskib, der vilde blive at anskaffe, hvorimod man troede foreløbig at maatte gaae ud fra den Forudsætning, at et Dampskib med 2 Maskiner paa tilsammen 40 Hestes Kraft og med en Dybgaaende af ikke over 3 a 3 1/2 Fod vilde være hensigtsmæssigst til at befare Liimfjordens forskjellige Puncter. Et andet Punct, der var endeel Meningsforskjellighed underkastet, var, hvorvidt det vilde kunne forenes med en eventuel Dampskibsfarts Jnteresser, at anløbe Hjarbek (Udskibningspladsen for Viborg) og Skive, der ligge ved et større Jndsnit af Fjorden og hvorved Farten imellem de andre Pladse vil vidtløftiggjøres endeel. Jmidlertid vedtoges, at disse nævnte Pladse dog maatte indlemmes med i den Plan for Farten, som nærmere vil blive at udarbeide, og at det da senere maatte prøves og erfares, om disse Anløb ere til Hinder for den øvrige Fart. Sandsynligviis vil denne bedst kunne arrangeres med afvexlende vestlige Endepuncter i Hjarbek og Lemvig, hvorved Farten vil kunne bringes til at omfatte alle Liimfjordspladse og fremkalde en, saavidt muligt intenderet, fuldstændig og indbyrdes Communicationslinie. Man besluttede derpaa at vælge. en provisorisk Central-Committee, til at udsende Jndbydelse til Actietegning og træffe videre forberedende Skridt, og vedtoges, at denne skulde bestaae af 2 Medlemmer fra hver af Stæderne Thisted, Nykjøbing og Aalborg og 1 udenfor disse Stæder, hvortil valgtes: Agent Lützhøft og Consul Bendirsen, fra Thisted, Kjøbmændene Ettrup og J B. Steenberg fra Nykjøbing, Kæmner Wulff og Red. Ree fra Aalborg og Pastor Poulsen fra Roesholm pr. Thisted, samt som Suppleanter med nærmeste Stemmefleerhed: Skibsrheder C. Bruun for Aalborg, Apotheker Dahlerup for Thisted, Kjøbmand Sørensen for Nykjøbing og Propr. Tang til Nørre-Vosborg. Man skeed derpaa strax til at udfærdige en foreløbig Jndbydelse til Tegning af Actier – som man havde bestemt at fastsætte til 50 Rbd. Stykket - og viste Jnteressen for Sagen sig saa levende, at fjerde Delen af det formeentlig fornødne Antal af 600 Actier endnu samme Eftermiddag blev tegnet. Ved det paa Hr. Werners Gjæstgivergaard stedfundne Middagsmaaltid, udbragtes Toster, der vidnede om det almindelige gjensidige Ønske, at see Liimfjordens Stæder og Landdistricter ved et fælleds Communicationsmiddel dragne og knyttede nærmere til hinanden og til de øvrige større udenfjordske Forbindelseslinier. (Ab. Av.)